CELEX: E2008P0003
Language: et
Date: 2008-02-21 00:00:00
Title: EFTA järelevalveameti 21. veebruaril 2008 Islandi Vabariigi vastu algatatud hagi (Kohtuasi E-3/08)

8.5.2008   
            
            
               ET
            
            
               Euroopa Liidu Teataja
            
            
               C 113/19
            
         EFTA järelevalveameti 21. veebruaril 2008 Islandi Vabariigi vastu algatatud hagi
   (Kohtuasi E-3/08)
   (2008/C 113/16)
   EFTA järelevalveamet, keda esindavad Niels Fenger ja Florence Simonetti, algatas 21. veebruaril 2008 EFTA kohtus hagi Islandi Vabariigi vastu.
   EFTA järelevalveamet taotleb, et EFTA kohus:
   
               1.
            
            
               tuvastaks, et olles jätnud ettenähtud tähtaja jooksul vastu võtmata Euroopa Majanduspiirkonna lepingu II lisa XV peatüki punktis 12u viidatud õigusakti (Euroopa Parlamendi ja nõukogu määrus (EÜ) nr 648/2004, 31. märts 2004, detergentide kohta, mida on kohandatud EMP lepinguga selle protokolli nr 1 alusel) siseriiklikku õiguskorda ülevõtmiseks vajalikud meetmed, ei ole Islandi Vabariik täitnud EMP lepingu artiklist 7 tulenevaid kohustusi ja
            
         
               2.
            
            
               kohustaks Islandi Vabariiki kandma menetluskulud.
            
         Õiguslik ja faktiline taust ning hagi toetuseks esitatud asjaolud:
   
               —
            
            
               Käesolev kohtuasi on seotud detergente käsitleva EÜ määrusega.
            
         
               —
            
            
               EMP lepingu artiklis 7 on sätestatud:
               
                  „Käesoleva lepingu lisades või EMP Ühiskomitee otsustes nimetatud dokumendid on lepinguosalistele kohustuslikud ja peavad kuuluma nende siseriiklikku õiguskorda järgmiselt:
               
               
                           a)
                        
                        
                           
                              EMÜ määrusele vastav õigusakt tuleb sellisena üle võtta lepinguosaliste siseriiklikku õiguskorda;
                           
                        
                     
                           b)
                        
                        
                           
                              EMÜ direktiivile vastava õigusakti puhul on lepinguosaliste ametiasutustel õigus valida nimetatud akti rakendamise vorm ja viis.”
                           
                        
                     
         
               —
            
            
               EFTA järelevalveamet on seisukohal, et Islandi valitsus ei ole kõnealust määrust ettenähtud tähtaja jooksul oma siseriiklikku õiguskorda üle võtnud.